als_Latn dik_Latn sag_Latn
Brezi i dytë i nomenklaturës komuniste realizon kacavjerrien e radhës në mënyrë të turpshme ndaj arritje të qeverisë “Berisha 2”, në 100 ditshin e parë të mandatit të dytë nën drejtimin e vendit. Kryesocialisti i kutinjtë Edi Rama, i mpleksur nga nihilizmi i tejskajshëm nuk mundi dot të përballojë dhe t’u besojë syve e veshëve ato që po shikonte dhe dëgjonte mbrëmë.
Në orët e para të mëngjesit të djeshëm, i xhindosur nga ajo me të cilën u ndesh vetëm pak orë më parë, Edvini i kutinjtë, iu drejtua përmes një konference për shtyp kryeministrit të vendit Sali Berisha, se nuk ka asnjë mundësi dialogu, për sa kohë nuk merren parasysh kërkesat e tij çmendurake që synojnë të hedhin në erë “godinën e fortifikuar” të demokracisë në këtë vend post komunist.
Edi Rama nuk u përmbajt dot që, shqiptarëve po bëhej me dije i gjithë progresi i çmuar në vetëm 100 ditë të qeverisë “Berisha 2”. Reformat e mëdha të realizuara në këto 100 ditë, besimin e jashtëzakonshëm që institucionet e Bashkimit Evropian i atribuuan qeverisë shqiptare dhe vetë përjashtimi i opozitës nga këto procese, përbëjnë për Edvinin e kutinjtë një dështim fatal që do t’i kushtojnë rëndë politikisht. Pikërisht për t’i shpëtuar këtij fataliteti të afërt që do të shënonte një hap akoma edhe më përpara në konsolidimin e demokracisë. Riciklimi i gjuhës së nomenklaturës komuniste ndaj standardeve të demokracisë në vend, përbën vërtet një rrezik permanent për këtë sistem qeverisës që po çon vendin të sigurt drejt kapjes së majave të zhvillimit të vendeve perëndimore.
Edi Rama është faktuar jo vetëm si një lustrator i regjimit dhe instrumenteve të tij si famëkeqi sigurimi i shtetit, por edhe të gjitha bëmave monstruoze të tij.
Sulmet e Edit të kutinjtë i përkasin domosdo trashëgimnisë së vjetër komuniste, duke sulmuar dialogun, konsensusin dhe çdo lloj kompromisi për interesat e vendit.
Me këtë, Edvin Rama ka shënuar një kapitull të mbyllur dhe fatalist për të dhe koalicionin e punistëve të rrezikshëm që kanë frikë nga ligji antimafia dhe ngrenë zërin ndaj zgjatjes së moratoriumit të skafeve. Kësisoj, ky binom i aleancës punisto-mafioze, po ndjen fundin e afërt dhe po përpiqet të shfrytëzojë në maksimum ditët e mbetura. Fati i keq i tyre, nuk mund të përcillet tek të gjithë qytetarët shqiptarë që janë të interesuar për sa më shumë mundësi standardesh të larta jetese, të lëvizin të lirë në hapësirën e vendeve të lira, paga dhe pensione si qytetarët evropianë, vende të reja pune dhe drita e ujë pa ndërprerje, të cilat qeveria “Berisha” i ka realizuar ose është në proces të pandalshëm. Rrugën e Shqipërisë drejt plotësimit të standardeve dhe integrimit në Bashkimin Evropian, nuk mund ta ndalë ky brez bllokmenësh i nomenklaturës së vjetër komuniste, të cilët meritojnë përjashtimin sa më parë nga rolet e tyre në këto procese.
als_Latn als_Latn als_Latn als_Latn als_Latn als_Latn